कंपनी का दावा- फुल चार्ज पर 371KM चलेगी लग्जरी इलेक्ट्रिक कार, एक्सपेक्टेड प्राइस ₹60 लाख
2023 C40 Recharge All Electric Crossover;  Features, Mileage And More On Dainik Bhaskar.  वोल्वो C40 रिचार्ज EV में 78kWh का लिथियम-आयन बैटरी बैटरी पैक दिया गया है। फुल चार्ज पर कार के 371 किमी की ड्राइविंग रेंज होने का दावा किया गया
वोल्वो इंडिया (Volvo India) 14 जून को भारतीय बाजार में वोल्वो C40 रिचार्ज इलेक्ट्रिक कार को लॉन्च करने जा रही है। एक बार के फुल चार्ज पर 371 किलोमीटर चलने वाली 'वोल्वो C40 रिचार्ज' की कीमत 60 लाख रुपए (दिल्ली, एक्स-शोरूम) हो सकती है।
देश में कंपनी की ये दूसरी इलेक्ट्रिक कार है। इससे पहले वोल्वो ने जुलाई 2022 में XC40 रिचार्ज EV को 56.90 लाख रुपए (दिल्ली, एक्स-शोरूम) की शुरुआती कीमत पर लॉन्च किया था। कंपनी वॉल्वो C40 रिचार्ज EV को बेंगलुरू के पास अपने होसकोटे प्लांट में असेंबल करेगी। अपकमिंग इलेक्ट्रिक कार लग्जरी ईवी कार सेगमेंट में मर्सिडीज बेंज, BMW, ऑडी और हुंडई की आयोनिक 5 को टक्कर देगी।
वोल्वो C40 रिचार्ज : बैटरी स्पेसिफिकेशन
वोल्वो C40 रिचार्ज EV सिंगल और ट्विन मोटर्स के साथ अवेलेबल है, ग्लोबल मार्केट में कार रियर-व्हील-ड्राइव और ऑल-व्हील-ड्राइव ऑप्शन के साथ मिलती है। सिंगल मोटर वैरिएंट 235bhp की पावर और 420Nm का टॉर्क जनरेट करती है। कार 7.4 सेकेंड में 0-100 किमी प्रति घंटे की रफ्तार पकड़ लेती है।
C40 रिचार्ज का ट्विन मोटर वैरिएंट 402bhp की पावर और 487Nm का टार्क जनरेट करता है। यह ऑल-व्हील-ड्राइव वर्जन 4.7 सेकेंड में 0-100 किमी प्रति घंटे की रफ्तार पकड़ लेता है। दोनों वैरिएंट की टॉप स्पीड 180 किमी प्रति घंटा है। वोल्वो ने पुष्टि नहीं की है कि कार के इंडियन वर्जन में दोनों वैरिएंट अवेलेबल होंगे या नहीं।
वोल्वो C40 रिचार्ज : बैटरी और रेंज
वोल्वो C40 रिचार्ज EV में 78kWh का लिथियम-आयन बैटरी बैटरी पैक दिया गया है। फुल चार्ज पर कार के 371 किमी की ड्राइविंग रेंज होने का दावा किया गया है। कार को 150kW के डीसी फास्ट चार्जर से 10 से 80% तक चार्ज करने में 37 मिनिट लगेंगे। कार को 11kW के लेवल 2 चार्जर से फुल चार्ज होने में 7-8 घंटे लगते हैं।
वोल्वो C40 रिचार्ज : डिजाइन और डायमेंशन
वोल्वो C40 रिचार्ज अट्रैक्टिव और मॉर्डन है। कंपनी के सिग्नेचर स्टाइलिंग एलिमेंट्स मिलते हैं। इनमें नॉर्मल रेडिएटर ग्रिल, प्रोजेक्टर LED हेडलैंप, 19 इंच के एयरो व्हील आदि शामिल हैं। कार की लेंथ 4,440 मिमी, विड्थ 1,910 मिमी और हाइट 1,591 मिमी है। केबिन में कई तरह के इंट्यूटिव फीचर्स और एम्बिएंट लाइटिंग दी गई हैं साथ ही लेदर सीट्स देखने को मिलती हैं।
वोल्वो C40 रिचार्ज : फीचर्स
वोल्वो C40 रिचार्ज EV में पैनोरमिक सनरूफ, कैबिन एयर क्लीनर, ऐप रिमोर्ट सर्विस, पिक्सल लाइट्स और हर्मन कार्डन प्रीमियम साउंड सिस्टम जैसे सेफ्टी फीचर्स दिए गए हैं। इसके अलावा इंटीरियर में एडजस्टेबल फ्रंट सीटें और 60:40 फोल्डेबल रियर सीटें मिलती है। कार के डेशबोर्ड पर 12 इंच का इंस्ट्रूमेंट पैनल और 9 इंच का सेंटर डिस्प्ले मिलेगा, जिसमें गूगल असिस्टेंट, गूगल मैप्स और गूगल प्ले स्टोर सहित बिल्ट-इन गूगल ऐप्स और सर्विस मिलेंगी।
वॉल्वो C40 रिचार्ज : सेफ्टी फीचर्स
C40 रिचार्ज को 2022 यूरो NCAP ने 5 स्टार सेफ्टी रेटिंग दी है, जो इसे सबसे सेफ कारों में से एक बनाता है। इसके अलावा कार में 360 डिग्री पार्किंग व्यू, रिवर्स पार्किंग असिस्टेंट, ब्लाइंड स्पॉट इंफॉर्मेशन सिस्टम (BLIS) क्रॉस-ट्रैफिक अलर्ट, लेन-कीपिंग असिस्ट और इमरजेंसी ब्रेकिंग जैसे सेफ्टी फीचर्स मिलते हैं।